
S K R A Ć E N I  Z A P I S N I K
od 29. rujna 2020. godine

sa 28. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/20-01/01, URBROJ: 2137/22-20-4, od 23. rujna 2020. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1. Katarina Kozarić-Šabarić, predsjednica Općinskog vijeća,
2. Vjekoslav Mesarov, član Općinskog vijeća,
3. Nenad Lukić, član Općinskog vijeća,
4. Ivan Mesarov, član Općinskoga vijeća,
5. Dario Ciganović, član Općinskoga vijeća,
6. Franjo Marčinko, član Općinskoga vijeća,
7. Marina Bušić, članica Općinskoga vijeća,
8. Željko Šadek, član Općinskoga vijeća,
9. Željkica Kapitanić, članica Općinskoga vijeća,
10. Dražen Đuroci, član Općinskoga vijeća.

OSTALI PRISUTNI:

1. Branko Mesarov, općinski načelnik Općine Novo Virje,
2. Miroslav Lukanec, pročelnik i zapisničar,
3. Andreja Vranić – viši računovodstveni referent u Općini Novo Virje.
4. Mirko Hrženjak, mještanin Općine Novo Virje.

ODSUTNI: 

      1.  Pero Čorba, potpredsjednik Općinskoga vijeća – opravdano.

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 19,30 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 10 glasova ZA usvojilo zapisnik sa prethodne sjednice.

PREDSJEDNICA: Želi li tko od vijećnika dati izmjenu ili dopunu dnevnog reda.

Predsjednica vijeća predložila je dopunu dnevnog reda.

	8. Donošenje Programa potpora poljoprivredi na području Općine Novo Virje za razdoblje od 2020. do 2021. godine.
	Dosadašnje točke dnevnog reda od 8. do 18. postaju točke od 9. do 19.
	
	Predložena nadopuna dnevnog reda prihvaćena je jednoglasno.

PREDSJEDNICA: Za današnju sjednicu predlažem sljedeći:

DNEVNI RED

1. Donošenje Polugodišnjeg izvještaja o izvršenju proračuna Općine Novo Virje za 2020. godinu,
2. Donošenje Izmjena i dopuna proračuna Općine Novo Virje za 2020. godinu i projekcije za 2021. i 2022. godinu,
3. Donošenje Programa o izmjenama Programa građenja komunalne infrastrukture na području Općine Novo Virje za 2020. godinu,
4. Donošenje Programa o izmjeni Programa javnih potreba u predškolskom odgoju na području Općine Novo Virje u 2020. godini,
5. Donošenje Programa o izmjeni Programa utroška sredstava šumskog doprinosa na području Općine Novo Virje u 2020. godini,
6. Donošenje Programa o izmjeni Programa javnih potreba u sportu na području Općine Novo Virje u 2020. godini,
7. Donošenje Plana o izmjeni Plana javnih potreba u socijalnoj skrbi na području Općine Novo Virje u 2020. godini,
8. Donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2020. godinu za razdoblje od 1. siječnja do 30. lipnja 2020. godine,
9. Donošenje Odluke o dopuni Odluke o visini participacije roditelja djece korisnika Dječjeg vrtića ''Bregunica'' Novo Virje,
10. Donošenje Zaključka o davanju suglasnosti na Odluku o upisu djece u Dječji vrtić ''Bregunica'' Novo Virje za pedagošku 2020./2021. godinu,
11. Donošenje Odluke o izmjeni Odluke o upravljanju grobljem na području Općine Novo Virje,
12. Donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2020./2021. godini,
13. Donošenje Odluke o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2020. godini, 
14. Donošenje Zaključka o usvajanju Polugodišnjeg izvješća o radu općinskog načelnika Općine Novo Virje za 2020. godinu za razdoblje od 1. siječnja do 30. lipnja 2020. godine,
15. Donošenje Odluke o usvajanju Izvješća o provedbi Plana upravljanja imovinom u vlasništvu Općine Novo Virje za 2019. godinu,
16. Donošenje Zaključka o prijedlogu za imenovanju mrtvozornika na području Općine Novo Virje,
17. Donošenje Zaključka o prihvaćanju Izvješća o stanju sigurnosti na području postaje Granične policije Koprivnica za lipanj, srpanj i kolovoz 2020. godine,
18. Razno.

Dnevni red je usvojen sa 10 glasova ZA.

PREDSJEDNICA: Budući da imamo gosta, gospodina Mirka Hrženjak predlažem da prije prve točke dnevnog reda njemu dademo riječ pa da onda nastavimo sa dnevnim redom, sa čime su se svi složili.
Dajem riječ gospodinu Mirku Hrženjak.

MIRKO HRŽENJAK: Pozdravljam općinskog načelnika, predsjednicu Općinskog vijeća te sve vijećnike. Imam jedan prijedlog, vidim da se asfaltira po Novom Virju i to je dobro. Moj prijedlog je da se asfaltira i dio ulice Trepčanska – odvojak Lukanec. To je dosta opterećena cesta, zanima me da li bi bili voljni to prihvatiti. Po toj cesti idu dva mljekara sa kamionima svaki dan, isto tako pojačan je promet sa traktorima i automobilima, nema tko ne ide tom cestom. Molio bih Vas da se to asfaltira.

PREDSJEDNICA: Zahvaljujem se, predlažem da se načelnik izjasni.

OPĆINSKI NAČELNIK: Pozdravljam sve prisutne. Ove godine u ceste smo uložili oko 3.000.000,00 kuna. 1,6 milijuna kuna su dobivena financijska sredstva sa strane, a oko 1,4 milijuna kuna je iz općinskoga proračuna. Za sljedeću godinu bi naših sredstava za ceste moglo biti oko milijun kuna. Što se tiče konkretno tog dijela ulice, ona ima riješene imovinsko pravne odnose te je u vlasništvu Općine Novo Virje.
Koridor ceste je osam metara koliko mora biti da bi se mogla projektirati cesta za dvosmjerni promet.
Mogu predložiti asfaltiranje te ceste u proračun za drugu godinu. Uz tu cestu mogu predložiti možda još jednu, ali više ne.
Ako iduće godine budu raspisivani natječaji kao što su bili ove godine (Ministarstvo regionalnog razvoja, Ministarstvo graditeljstva), odnosno ako baš i ne dobijemo sredstava kao i ove godine mogli bi asfaltirati dvije ceste do ukupnog iznosa od 2.000.000,00 kuna.
Asfaltiranje ceste koju predlaže gospodin Mirko Hrženjak koštalo bi cca 700.000,00 kuna.
Možemo odmah angažirati projektanta ako se svi slažete jer potrebno je vremena dok se  dođe do građevinske dozvole.

DRAŽEN ĐUROCI: Smatram da je prijedlog dobar, treba se odmah krenuti sa projektantom, te u proračun staviti ta sredstva, nema razloga da se to nebi napravilo.

ŽELJKO ŠADEK: Mišljenja sam kao i Dražen, u tome klancu je prometno, neka načelnik krene sa time i neka se to napravi. U pola sela je cesta koja nije asfaltirana.

PREDSJEDNICA:  Podržavam prijedlog, neka se radi.

OPĆINSKI NAČELNIK: Smatram da smo se dogovorili, da tu neće biti kasnije problema.

Nakon kratke rasprave između vijećnika Općinskoga vijeća svi su se složili da se za dio ulice Trepčanska – odvojak Lukanec krene u projektiranje te da se za asfaltiranje iste osiguraju sredstva u prijedlogu proračuna za 2021. godinu.

MIRKO HRŽENJAK: Pozdravljam Vašu odluku. (odlazi sa sjednice Općinskoga vijeća).

Točka 1.

PREDSJEDNICA: Prelazimo na prvu točku dnevnog reda, a to je donošenje Polugodišnjeg izvještaja o izvršenju proračuna Općine Novo Virje za 2020. godinu.
Materijale ste primili zajedno sa pozivom za sjednicu.

Predlagatelj Polugodišnjeg izvještaja je općinski načelnik i ima riječ.

OPĆINSKI NAČELNIK: Prihodi su 2.494.114,99 kuna, a to znači da proračun ide prema pet milijuna kuna na kraju godine. Ukazujem na ovu cifru od 2.668.477,96 kuna, što nam je sadašnji plus kojega ćemo jedan dio i potrošiti.
116.000,00 kuna je naš dio sufinanciranja za asfaltiranje dijela Županijske ceste, 545.000,00 kuna je okončana situacija za dio Ulice Drenovica – odvojak Živko, a 742.000,00 kuna je ugovorena vrijednost za radove za asfaltiranje ceste Ogredek i Trepče.
To sada lijepo izgleda, ali na kraju godine bude manje.
Važnije stavke sam Vam rekao, a ovo dalje je razrada po pozicijama. Indeksi su uglavnom ispod 50% što znači da smo se držali proračuna. Možete postaviti pitanja, postoji i obrazloženje.


PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

POLUGODIŠNJI IZVJEŠTAJ
o izvršenju proračuna Općine Novo Virje za 2020. godinu

Točka 2.

PREDSJEDNICA: Prelazimo na drugu točku dnevnog reda, a to je donošenje Izmjena i dopuna proračuna Općine Novo Virje za 2020. godinu i projekcije za 2021. i 2022. godinu.
Materijale ste primili zajedno sa pozivom za sjednicu.
Predlagatelj Odluke je općinski načelnik i ima riječ.

OPĆINSKI NAČELNIK: Ukupni prihodi i primici za 2020. godinu su povećani za 282.720,58 kuna. Najveće povećanje prihoda je radi šumskog doprinosa, za 470.000,00 kuna. Nikada ne možete znati koliko će se šume rušiti i koliko prodati.
Smanjenje se odnosi na pomoći od subjekata unutar općeg proračuna za 187.279,42 kuna, a odnosi se na parlamentarne izbore, te za asfaltiranje dijelova četiri klanca.
Ukupni rashodi i izdaci su povećani za 235.320,58 kuna. Rashodi poslovanja iznose 3.894.055,38 kuna, rashodi za nabavu nefinancijske imovine 2.462.207,51 kunu, a izdaci za financijsku imovinu i otplate zajmova iznose 327.778,85 kuna. Rashodi za bruto plaće povećani su za 47.246,38 kuna i odnose se na bruto plaću zaposlenice u vrtiću na puno radno vrijeme do kraja godine. Kapacitet dječjeg vrtića je pun, ravnateljica je dala molbu da joj treba ostati djelatnica dalje raditi da bi se u vrtiću moglo brinuti o tom broju djece. Moramo osigurati plaću za nju do kraja godine. Ostali rashodi za zaposlene povećani su 7.250,00 kuna i odnose se na ragres djelatnici JUO, božićnice radnicama programa ZAŽELI. Naknade troškova zaposlenima su povećane za 450,00 kuna, kupljena je odjeća i cipele za djelatnika na javnim radovima kao i svaki puta do sada.
Rashodi za usluge su ukupno povećani za 55.585,00 kuna, a odnose se na vodni doprinos za projektiranje nerazvrstanih cesta 1.810,00 kuna, angažiran je konzultant vezano za javnu nabave za ulicu Ogredek i Trepče. Vezano za nogometno igralište, nogometaši ove godine neće potrošiti svoja redovita sredstva budući da prvu polovicu godine nisu igrali. Plan je da potroše 35.000,00 kuna, a preostali iznos od 20.000,00 kuna bi se utrošio na izradu ograde, odnosno mreže na ogradi tamo gdje je nema budući jedan dio ograde ima mrežu, a drugi nema. Moguće je i da od šumarije dobiju mrežu, pa bi Općina onda trebala platiti samo majstora. Tu bi se radilo u ulaganju u imovinu općine. Ostali nespomenuti rashodi su veći za 3.000,00 kuna, a odnose se na ručak prilikom odlaska župnika u drugu župu. Pomoći unutar općeg proračuna su veće za 80.000,00 kuna i odnose se na financiranje igrališta pokraj područne škole u Crncu. Za taj projekt izrađen je i troškovnik, a još je i dodano da se popravi put od glavne ceste do igrališta.
Ostale naknade građanima su veće za 35.000,00 kuna i odnose se na povećanje za naknadu za troškove stanovanja.To je vezano za prošlo vijeće, Ministarstvo nas je upozorilo da moramo onim ljudima koji imaju pravo na zajamčenu minimalnu naknadu osigurati pravo na naknadu za troškove stanovanja.
Isto tako DVD Drenovica planira promjenu poda u vatrogasnom domu, Općina bi platila materijal, a vatrogasci bi to sami postavili.
Rashodi za nabavu dugotrajne imovine su veći za 47.400,00 kuna. Prva stavka se odnosi na dodatno asfaltiranje dijela odvojka Ločica. Dok je bilo asfaltiranje četiri ulice mještani ulice Ločica  gospodin Aušperger i Jendric pitali su da li je moguće da se asfaltira i dio te ulice koji ide prema Dravi, a koji je uz kuće budući dok idu vozila iz smjera Drave dižu prašinu i to im predstavlja problem.
Drugi dio se odnosi na prostorni plan, imamo nekoliko zahtjeva vezano za izmjene i dopune Prostornoga plana.
Jedan je vezan za izgradnju reciklažnog dvorišta koje bi bilo na parceli do pijaca. Na mjestu gdje je sada livada projektiralo bi se reciklažno dvorište, u Prostornom planu treba biti namjena za gospodarenje otpadom.
Drugi je vezan za protupožarne zidove. Da bi jedan objekt mogao biti bliže drugom treba biti protupožarni zid. Ako tog zida nema onda udaljenost treba biti veća od susjeda.
Treći je vezan za proširenje građevinskog područja  (Živko, Lukić, Šadek, Debeljak).

PREDSJEDNICA: Otvaram raspravu.

PREDSJEDNICA: Molim predsjednika Upravnoga vijeća da dade objašnjenje vezano za zapošljavanje odgojiteljice u dječjem vrtiću.

IVAN MESAROV: Dogovoreno je da se zaposli djelatnica Paula Živko na određeno puno radno vrijeme kao odgojiteljica, do sada je bila na pola radnog vremena.

PREDSJEDNICA: Njoj je izašao ugovor, a novi ugovor bi bio za ovu pedagošku godinu. U vrtiću je trenutno najveći broj djece od otvaranja dječjeg vrtića.

ŠADEK ŽELJKO: Vezano za prijedlog načelnika za protupožarne zidove, tu sam i ja urigirao, a isto tako imam i proširenje čestice.

Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

IZMJENE I DOPUNE
proračuna Općine Novo Virje za 2020. godinu i projekcije za 2021. i 2022. godinu

Točka 3.

PREDSJEDNICA: Prelazimo na treću točku dnevnog reda, a to je donošenje Programa o izmjenama Programa građenja komunalne infrastrukture na području Općine Novo Virje za 2020. godinu.
Materijale ste primili zajedno sa pozivom za sjednicu.
Predlagatelj Odluke je općinski načelnik i ima riječ.

OPĆINSKI NAČELNIK: U prvoj točki programa su navedeni dijelovi četiri ulice koje su već asfaltirane. 
Što se tiče asfaltiranja dijela Ulice Trepče (Lauš) i Puta Ogredek 2 iznos od 837.675,00 kuna je iz projektantskog troškovnika i to je ušlo u javnu nabavu. U nabavi je najpovoljnija ponuda iznosila 742.000,00 kuna.
Dok se planira proračun stavlja se jedna cifra, dok se napravi projekt onda je druga cifra, u nabavi se dobije četvrti iznos, a okončana situacija je četvrta cifra. To drugačije ne može biti nego tako.
Vezano za rekonstrukciju ulice Drenovica – Odvojak Živko, to je također napravljeno. Na kraju godine ćemo to sve posložiti zadnjim izmjenama proračuna. Zato se ne zna koliko ćemo imati novaca na računu i koliko ćemo imati novaca za sljedeću godinu na raspolaganju.

MIROSLAV LUKANEC: Vezano za rekonstrukciju dječjeg igrališta pokraj zgrade općine sutra planiramo objaviti poziv za dostavu ponuda, radi se o dvije nove igračke uz ove tri postojeće. Riječ je o natječaju LAG-a Podravina, gdje smo potpisali ugovor o financiranju na 140.000,00 kuna. Imamo i građevinski projekt sa troškovnikom pa možete pogledati kako to izgleda.

Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

PROGRAM
o izmjenama Programa građenja komunalne infrastrukture na području Općine Novo Virje za 2020. godinu



Točka 4.

PREDSJEDNICA: Prelazimo na četvrtu točku dnevnog reda, a to je donošenje Programa o  izmjeni Programa javnih potreba u predškolskom odgoju na području Općine Novo Virje u 2020. godini.
Materijale ste primili zajedno sa pozivom za sjednicu.
Predlagatelj Odluke je općinski načelnik i ima riječ.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

PROGRAM
o izmjeni Programa javnih potreba u predškolskom odgoju na području Općine Novo Virje u 2020. godini

Točka 5.

PREDSJEDNICA: Prelazimo na petu točku dnevnog reda, a to je donošenje Programa  o izmjeni Programa utroška sredstava šumskog doprinosa na području Općine Novo Virje u 2020. godini.
Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

PROGRAM
o izmjeni Programa utroška sredstava šumskog doprinosa na području Općine Novo Virje u 2020. godini

Točka 6.

PREDSJEDNICA: Prelazimo na šestu točku dnevnog reda, a to je donošenje Programa  o izmjeni Programa javnih potreba u sportu na području Općine Novo Virje u 2020. godini.

Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

PROGRAM
o izmjeni Programa javnih potreba u sportu na području Općine Novo Virje u 2020. godini

Točka 7.

PREDSJEDNICA: Prelazimo na sedmu točku dnevnog reda, a to je donošenje Plana o izmjeni Plana javnih potreba u socijalnoj skrbi na području Općine Novo Virje u 2020. godini.

Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

PROGRAM
o izmjeni Plana javnih potreba u socijalnoj skrbi na području Općine Novo Virje u 2020. godinu

Točka 8.

PREDSJEDNICA: Prelazimo na osmu točku dnevnog reda, a to je donošenje Programa potpora poljoprivredi na području Općine Novo Virje za razdoblje od 2020. do 2021. godine.
Materijale ste primili prije sjednice.

Predlagatelj Odluke je općinski načelnik i ima riječ.

OPĆINSKI NAČELNIK: To je Program koji smo donosili i prijašnjih godina. Radi se o sufinanciranju umjetnog osjemenjivanja junica i krava, nazimica i krmača te o sufinanciranju osiguranja ratarskih i povrtlarskih usjeva. Na takav Program nam Ministarstvo poljoprivrede u prosincu 2019. godine nije dalo suglasnost budući su de minimis potpore bile potrošene te da smo došli do maksimalnog iznosa za cijelu državu i više se nisu smjele dodjeljivati.
U lipnju 2020. godine poslali smo dopis prema istom Ministarstvu da li je to još uvijek tako te smo dobili odgovor da i dalje ne smijemo dodjeljivati sredstva za te namjene.Stvar se naknadno promijenila budući je Europska komisija donijela nove mjere zbog bolesti koronavirusa. U okviru toga su popustili sa de minimis potporama. To smo doznali jučer te kontaktirali Ministarstvo poljoprivrede gdje nam je rečeno da ćemo na takav program dobiti suglasnost Ministarstva.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

PROGRAM
potpora poljoprivredi na području Općine Novo Virje za razdoblje od 2020. do 2021. godine

Točka 9.

PREDSJEDNICA: Prelazimo na devetu točku dnevnog reda, a to je donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2020. godinu za razdoblje od 1. siječnja do 30. lipnja 2020. godine.
Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

PREDSJEDNICA: Zahvaljujem, otvaram raspravu. 
OPĆINSKI NAČELNIK: Proračunska zaliha nije korištena.

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

ZAKLJUČAK
o usvajanju Izvješća o korištenju sredstava Proračunske zalihe Proračuna Općine Novo Virje za 2020. godinu za razdoblje od 1. siječnja do 30. lipnja 2020. godine

Točka 10.

PREDSJEDNICA: Prelazimo na desetu točku dnevnog reda, a to je donošenje Odluke o dopuni Odluke o visini participacije roditelja djece korisnika Dječjeg vrtića ''Bregunica'' Novo Virje.
Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

OPĆINSKI NAČELNIK: Tu se radi o bolesti koronavirusa. U slučaju nastupanja posebnih okolnosti koje podrazumjevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti ili znatno narušava okoliš, uslijed kojih dječji vrtić ''Bregunica'' prestaje s radom, roditelji se oslobađaju u potpunosti plaćanja učešća za redoviti program dječjeg vrtića ''Bregunica'', dok traju te okolnosti.

PREDSJEDNICA: Općina je financirala rad vrtića a roditelji to nisu morali plaćati, s obzirom da djeca nisu bila u vrtiću. To trebamo sada legalizirati na papiru.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o dopuni Odluke o visini participacije roditelja djece korisnika Dječjeg vrtića ''Bregunica'' Novo Virje

Točka 11.

PREDSJEDNICA: Prelazimo na jedanaestu točku dnevnog reda, a to je donošenje Zaključka o davanju suglasnosti na Odluku o upisu djece u Dječji vrtić ''Bregunica'' Novo Virje za pedagošku 2020./2021. godinu.
Materijale ste primili zajedno sa pozivom za sjednicu.

Predlagatelj Zaključka je općinski načelnik i ima riječ.

OPĆINSKI NAČELNIK: Upisano je sedmero djece u jasličku skupinu, a upisana su sva djeca koju su roditelji odlučili upisati. Popisa djece nema radi GDPR-a, odnosno zaštite osobnih podataka. Kod sebe imam i izvješće o radu vrtića ta prošlu godinu pa možete pogledati. Predlažem da prihvatite Zaključak.

PREDSJEDNICA: Trenutno je upisan maksimalan broj djece, no tu se računaju i djeca koja trenutno ne idu u vrtić jer još nisu navršila jednu godinu.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

ZAKLJUČAK
o davanju suglasnosti na Odluku o upisu djece u Dječji vrtić ''Bregunica'' Novo Virje za pedagošku 2020./2021. godinu

Točka 12.

PREDSJEDNICA: Prelazimo na dvanaestu točku dnevnog reda, a to je donošenje Odluke o izmjeni Odluke o upravljanju grobljem na području Općine Novo Virje.
Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

OPĆINSKI NAČELNIK: U važećoj odluci stoji da ako se radi spomenik za dvogrob da mora biti sa dvije ploče. To je opravdano budući je teško na jedan ulaz ukopati četiri osobe. Imamo upite od više mještana koji bi htjeli napraviti jednu ploču. Dvije ploče su bile na inzistiranje pogrebnog poduzeća. Predlažem da stavimo da tko hoće jednu ploču da napravi jednu ploču,a a tko hoće može i dvije. Neki ljudi već čekaju tu odluku radi izgradnje spomenika.

PREDSJEDNICA: Zahvaljujem, otvaram raspravu. 

ŽELJKO ŠADEK: Ako je grobno mjesto za dvije osobe, dvije su ploče, a ako je jedna onda bi bila u cijelosti?

OPĆINSKI NAČELNIK: Ne, u sredini.

PREDSJEDNICA: Financije čine problem, jeftinije je raditi jednu ploču nego dvije. Nama je u interesu da ljudi rade spomenike.

OPĆINSKI NAČELNIK: Mi ćemo preporučiti ljudima da rade sa dvije ploče.

DRAŽEN ĐUROCI: To je osobna stvar svakoga koji radi spomenik, na nama je da dademo prostora svima da sami izrade što žele.

PREDSJEDNICA: Problem je onaj koji kopa.

DRAŽEN ĐUROCI: Na nama je da ljudima omogućimo izbor, već je bilo dosta komentara na to, ne baš dobrih. Onaj koji kopa ne mora kopati, bude drugi kopao, to nije problem. 

Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o izmjeni Odluke o upravljanju grobljem na području Općine Novo Virje

Točka 13.

PREDSJEDNICA: Prelazimo na trinaestu točku dnevnog reda, a to je donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2020./2021. godini.
Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

OPĆINSKI NAČELNIK: Radi se o istoj odluci kao i prošle godine, općina bude refundirala 300,00 kuna, od idućeg tjedna ćemo sakupljati zahtjeve.

PREDSJEDNICA: Zahvaljujem, otvaram raspravu. 

PREDSJEDNICA: Moj komentar je jedino da smo to trebali i ranije donijeti, bilo je pitanja dali to bude ili ne.

Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2020./2021. godini

Točka 14.

PREDSJEDNICA: Prelazimo na četrnaestu točku dnevnog reda, a to je donošenje Odluke o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2020. godini.
Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

OPĆINSKI NAČELNIK: I prošle godine smo imali sličnu odluku, isplatili smo između sedam i osam tisuća kuna ljudima za tu namjenu. Umirovljanicima s prebivalištem na području Općine Novo Virje čija mirovina zajedno sa svim dodacima na prelazi svotu 1.200,00 kuna mjesečno i osobama u stanju socijalno matarijalne potrebe koji su stariji od 65 godina bez ikakvih mirovinskih primanja isplatiti će se božićnica jednokratno u iznosu od 200,00 kuna. Ove godine je cenzus povećan na 1.200,00 kuna, prošle godine je bio 1.000,00 kuna, budući je jedan dio umirovljenika imao par kuna veću mirovinu od tisuću kuna, pa nisu mogli ostvariti pravo. Za tu namjenu u proračunu imamo 15.000,00 kuna.

PREDSJEDNICA: Zahvaljujem, otvaram raspravu. 

Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2020. godini

Točka 15.

PREDSJEDNICA: Prelazimo na petnaestu točku dnevnog reda, a to je donošenje Zaključka o usvajanju Polugodišnjeg izvješća o radu općinskog načelnika Općine Novo Virje za 2020. godinu za razdoblje od 1. siječnja do 30. lipnja 2020. godine.
Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

OPĆINSKI NAČELNIK: Imate sve u materijalima, nemam što za dodati.
 
PREDSJEDNICA: Zahvaljujem, otvaram raspravu. 

PREDSJEDNICA: Što je sa vagom na Medvedički?

OPĆINSKI NAČELNIK: U postupku je.

PREDSJEDNICA: To je bio odgovor i prošli put.

Budući da se više nitko nije javio Općinsko vijeće Općine Novo Virje je sa 8 glasova ZA  i 2 glasa SUZDRŽAN donijelo

ZAKLJUČAK
o usvajanju Polugodišnjeg izvješća o radu općinskog načelnika Općine Novo Virje za 2020. godinu za razdoblje od 1. siječnja do 30. lipnja 2020. godine

Točka 16.

PREDSJEDNICA: Prelazimo na šesnaestu točku dnevnog reda, a to je donošenje Odluke o usvajanju Izvješća o provedbi Plana upravljanja imovinom u vlasništvu Općine Novo Virje za 2019. godinu.
Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

OPĆINSKI NAČELNIK: Molim pročelnika da objasni ovu točku dnevnog reda.

MIROSLAV LUKANEC: Izvješće se donosi temeljem članka 20. Zakona o upravljanju državnom imovinom. Općinsko vijeće je već prije donijelo Strategiju upravljanja imovinom i Godišnji plan upravljanja imovinom, a sada je potrebno usvojiti Izvješće o provedbi Plana upravljanja imovinom za 2019. godinu. Izvješće prati strukturu poglavlja Godišnjeg plana upravljanja imovinom.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o usvajanju Izvješća o provedbi Plana upravljanja imovinom u vlasništvu Općine Novo Virje za 2019. godinu





Točka 17.

PREDSJEDNICA: Prelazimo na sedamnaestu točku dnevnog reda, a to je donošenje Zaključka o prijedlogu za imenovanju mrtvozornika na području Općine Novo Virje.
Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

OPĆINSKI NAČELNIK: U Zaključku piše tko je predložen kao mrtvozornik za naše područje. Radi se o gospodinu Antonio Bogat iz Miholjanca. Ovaj Zaključak će se proslijediti Županijskoj skupštini Koprivničko-križevačke županije radi donošenja Odluke o mrtvozorstvu.
 
PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo
ZAKLJUČAK
o prijedlogu za imenovanju mrtvozornika na području Općine Novo Virje

Točka 18.

PREDSJEDNICA: Prelazimo na osamnaestu točku, a to je donošenje Zaključka o prihvaćanju Izvješća o stanju sigurnosti na području postaje Granične policije Koprivnica za lipanj, srpanj i kolovoz 2020. godine.

Predlagatelj Zaključka je općinski načelnik i ima riječ.

OPĆINSKI NAČELNIK: Imate u materijalima, nemam ništa za nadodati. 

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

ZAKLJUČAK
o prihvaćanju Izvješća o stanju sigurnosti na području postaje Granične policije Koprivnica za lipanj, srpanj i kolovoz 2020. godine
[bookmark: _GoBack]
Točka 19.

PREDSJEDNICA: Ima li tko što pod razno?

MESAROV VJEKOSLAV: Već sam prije na nekom vijeću rekao za natpise za ulice, nitko ne zna gdje je koja ulica. Vidio si tamo kod moje kuće. Treba staviti natpise ili neku strelicu da se zna gdje je koja ulica.

ŽELJKO ŠADEK: Radi se o tome da je lijevo Trepče, a desno Trepčanska. Ove postojeće table bi trebalo ostaviti, ljudi su se već naučili na njih.

PREDSJEDNICA: Zahvaljujem svima i pozdravljam Vas do idući puta.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 20,45 sati.

Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić




